stanford-oval/wikipedia huggingface dataset:
Call of Duty (סדרת משחקים)
סדרת המשחקים > Call of Duty: Black Ops

Call of Duty: Black Ops הוא המשחק השביעי בסדרה, אשר מהווה מעין משחק המשך ל־Call of Duty: World at War. המשחק יצא ב־9 בנובמבר 2010, ובתוך 24 שעות נמכרו כ־7 מיליון עותקים. המשחק הוא הראשון בסדרה אשר שוחרר בנוסף גם לקונסולות נינטנדו DS.
המשחק נחשב לריאליסטי ביותר בעיקר בגלל החברה שפיתחה אותו Treyarch ובעיקר מצד תוכנו. אחד הקטעים הריאליסטים ביותר הם כאשר השחקן מענה אדם, העינוי כולל: הקאה, הכנסת שברי זכוכית לפיו ואילוץ הנחקר אותם. ועוד שלל מעשי אלימות ריאליסטיים אחרים.
סדרת המשחקים > Call of Duty: Modern Warfare 3

במאי 2011 הוכרז המשחק השמיני בסדרה.
המשחק מהווה המשך ישיר ל־Call of Duty: Modern Warfare 2.
עלילתו היא המשך לעלילת המשחק הקודם בסדרה. המשחק מתרחש בעתיד הקרוב במלחמת העולם השלישית הנגרמת על ידי מקארוב הזכור מ־MW2, המתכנן להשתלט על כל אירופה ולהפוך אותה לאימפריה רוסית.
המשחק יצא ב־8 בנובמבר 2011 ל־playstation 3,Xbox 360,Wii,DS ול־PC. משחק זה שבר את כל שיאי המכירות של קודמיו והרוויח בשבועיים מילארד וחצי דולר.
סדרת המשחקים > Call of Duty: Black Ops 2

בתחילת מאי 2012 פורסם הטריילר הרשמי למשחק התשיעי בסדרת Call of Duty, המשחק מהווה את ההמשך של Call of Duty: Black Ops, המציג שתי תקופות משחק: הראשונה בתקופת המלחמה הקרה, בעוד שהשנייה מתרחשת בשנת 2025.
ייחודו של המשחק הוא שמשימות ה־SPEC OPS (שצורפו גם במשחקים הקודמים בסדרה) יכללו בתוך עלילת המשחק, במקום בתור תוספת למשחק, והשחקן יכול להרכיב בעצמו את הסיפור על ידי המשימות אותן הוא בוחר לבצע. המשחק הגיע ל־XBOX 360, ל־PS3, ל־PC ול־WII U והוא ראה אור ב־13 בנובמבר 2012.
סדרת המשחקים > Call of Duty: Ghosts

בשנת 2013 הוכרז על כך שמשחק חדש בסדרת Call of Duty ייצא ברבעון האחרון של שנת 2013. ב־1 במאי 2013 פורסם טיזר שאישר כי שמו של המשחק הוא Ghosts. ה"ריבל" טריילר פורסם בתאריך 21.5.13. Call of Duty: Ghosts הוא התחלה של תת־סדרה חדשה במותג Call of Duty, והוא יהיה המשחק הראשון שיוצא לדור הבא של הקונסולות (פלייסטיישן 4 ו־Xbox One) בתוספת של מנוע גרפי חדש. עלילת המשחק מתרחשת בעתיד שבו ארצות הברית קרסה לאחר אירוע קטסטרופלי, לאחר השתלטות עוינת על לוויין אמריקאי וניצולו להפגזה קינטית על ארצות הברית. יחידת העילית Ghosts תהווה את קו ההגנה האחרון של ארצות הברית כעשור לאחר הקריסה כאשר פדרציה של מדינות מרכז ודרום אמריקה מנסות לנצל את חולשתה של ארצות הברית לטובתן.
בזכות משחק הרשת המגוון שנותן מענה לשלל סגנונות משחק ומצבים חברתיים, מספר המשתמשים הגדול ברחבי העולם כמו גם ההתחשבות בעיוורי צבעים דירג אתר NGO את המשחק כאחד ממשחקי פעולה הטובים ביותר ברשת לשנים 2013–2014 בביקורת שציונה הסופי היה 9.8.
המשחק יצא למכירה ב־5 בנובמבר 2013 ל־PC, לפלייסטיישן 3, ל־Xbox 360, ל־פלייסטיישן 4 ל־Xbox one ול-WII U.
סדרת המשחקים > Call of Duty: Advanced Warfare

בתחילת מאי 2014 הוכרז הכותר החדש של סדרת Call of Duty. המשחק מתרחש בשנת 2054 ובו תאגיד פרטי צבאי, המכונה ATLAS, הפך לכוח המזוין והדומיננטי החזק ביותר לאחר מתקפת טרור גלובלית, שהפילה את השלטונות בעולם והפכה אותו לכאוס. ראש ATLAS, ג'ונתן איירונס (קווין ספייסי), מאמין שיש לשנות את מדיניותה של ארצות הברית בכל הנוגע לדמוקרטיה, שלטענתו נכשלה שוב ושוב, ופותח במלחמה נגד הממשלה והופך להיות הכוח שמשכתב את הכללים החדשים של המלחמה.
Call of Duty: Advanced Warfare יהיה המשחק הראשון בסדרה שמציג חידושים בכל הנוגע לדינמיקת קרב - השחקן ישתמש בחליפת כוח (Exo-Suit), המגבירה את מהירותו וכוחו הפיזי, וכמו כן מאפשרת טקטיקות קרב יעילות ביותר, כגון ריחוף והסוואה אופטית לטווח קצר ועוד כל מיני כוחות על. המשחק שוחרר ב־ב בנובמבר 2014 ל־XBOX ONE, PS4, XBOX 360, PS3, PC.
סדרת המשחקים > Call of Duty: Black Ops 3

ב־9 באפריל 2015 פורסם טיזר טריילר, שאישר שהמשחק יהיה השלישי בסדרת משחקי Black Ops מאת Treyarch. המשחק מתרחש בשנת 2060, שבה חיילים רובוטים לוקחים חלק בשדה הקרב, והחיילים האנושיים מצוידים בשתלים טכנולוגים המקנים להם יכולות של חייל על. כמו כן במשחק תיבחן השאלה האם יגיע שלב שבו הקדמה הטכנולוגית תפנה עורף לאנושות. והעלילה מתחילה כשהריינג'רס מחלצים את הקצינים הבכירים של צבא מצרים והורגים את חיילי ה־nrc. הגיבור הראשי נפצע קשה מרובוטים שתוקפים אותו ולאחר מכן טיילור שהוא חבר טוב שלו מחלץ אותו והורג את הרובוטים. ולאחר מכן החייל מבריא והם מפענחים את תעלומת אסון סינגפור שגרם למוות של הרבה חיילים ומדענים ומגלים יחד עם הצבא שלהם דברים מפתיעים ומוזרים בנוגע למה שהם מחפשים בכל מקרה
בפעם הראשונה בסדרת Call Of Duty מאז Call of Duty: World at War, ניתן לשחק את סיפור המשחק במצב שיתופי עד 4 שחקנים, בנוסף המשחק מכיל מכניקת תנועה של ריצה על קירות, ומתאפשרת שחייה בחלק מהמפות ב־Multiplayer, המשחק שוחרר לפלטפורמות הדור הקודם (Xbox 360, Playstation 3) עם תמיכה במצב מרובה משתתפים בלבד (Multiplayer ו־Zombies) ב־4 בנובמבר ומי שפיתחה את המשחק לקונסולות ה־Xbox 360 ו־Playstion 3 הייתה חברת Beenox ולא Treyarch. ב־5 בנובמבר יצא המשחק לקונסולות הדור הנוכחי (Xbox One, Playstation 4) בגרסה מלאה, ובנוסף, יצאה ל־Xbox One גרסה נוספת מוזלת יותר שנדרש Xbox Live כדי לשחק בה. ב־6 בנובמבר יצא המשחק באופן רשמי וסופי למחשב האישי. כמה ימים מאוחר יותר פיתחה Treyarch את המשחק ל־Xbox 360 ו־Playstation 3 עם Multiplayer ו־Zombies (והפעם ניתן לשחק גם במצב מרובה משתתפים וגם עם לשחק בינה מלאכותית) ובנוסף הם הוסיפו משחקון שהיה זמין רק ב־Xbox One ו־Playstation 4 עד אז: Freerun. הסיבה לפיתוח של המשחק לקונסולות ה־Xbox 360 וה־Playstation 3 אף על פי שהמשחק פותח לקונסולות האלה מוקדם יותר היא שהיו הבדלים גדולים בזירות בין מה שפיתחה Treyarch לבין מה שפיתחה Beenox. למרות הגרסה הגדולה יותר לקונסולות האלה ש־Treyarch פיתחה, הגרסה שפיתחה Beenox שתומכת רק במצב מרובה משתתפים זכתה להצלחה רבה יותר מכיוון שבה יש את כל הזירות שיש במשחק לפלטפורמות הדור הנוכחי לעומת הגרסה של Treyarch שפותחה עם פחות זירות וגם מכיוון שהאיכות של הגרסה שפיתחה Beenox טובה יותר ואיכותית יותר משפיתחה Treyarch בגרסאות שהיא פיתחה, גם ממה שפיתחה Treyarch לפלטפורמות הדור הישן וגם ממה שפיתחה Treyarch לפלטפורמות הדור הנוכחי.
סדרת המשחקים > Call Of Duty: Infinite Warfare

המשחק הבא בסדרה מאת Infinity Ward. המשחק מתרחש בשנת 2080, שבו בני האדם התפשטו בחלל לכוכבים אחרים, ושבו קיימות ספינות קרב עצומות, עלילת המשחק מתמקדת במורדים שמרדו באו״ם ובצבא החלל העולמי הנקרא UNSA, וביחד הקימו את ארגון ה־SDF כשמטרתו להשמיד את UNSA והאו״ם ולהשתלט על כל מערכת השמש ולגזול את כל משאביה, האנטיגוניסט הראשי במשחק הוא אדמירל "סלן קוו'צ" אשר מנהיג את ארגון ה־SDF ביחד עם שותפו "אקאל מין ריאה", משחק זה מכיל גם הוא שכלול בדינמיקת התנועה של השחקן, בנוסף למפות משחק שחלקן יהיו על כוכבים אחרים ותחנות חלל, המשחק הופץ לפלטפורמות הדור הנוכחי בלבד (פלייסטיישן 4, XBOX ONE ו־PC) ב־4 בנובמבר 2016, ביחד עם חבילת הרחבה שאיתה מגיע המשחק Call of Duty: MW1 בגרסת Remastered אך בעקבות רצונה של הקהילה לקנות את המשחק ללא Infinite Warfare, שוחררה גרסת ה־Remastered ב־27 ביוני 2017 לבדה.
סדרת המשחקים > Call of Duty 4: Modern Warfare Remastered

המשחק יצא ב-4 בנובמבר 2016, וניתן להשיגו ביחד עם Infinite Warfare, אך לא ניתן לקנותו לבד. בעקבות רצון הקהילה לקנות את המשחק לבד, שוחרר המשחק ב-27 ביוני 2017 לבדו.
סדרת המשחקים > Call of Duty: World War 2

באפריל 2017 הועלה טריילר למשחק הבא בסדרת Call Of Duty על פי הטריילר המשחק חוזר להתרחש במלחמת העולם השנייה כמו במשחקים הראשונים של Call Of Duty. המשחק יוצג בסגנון ישן ובו יהיו כלי נשק ישנים יותר כמו תותחים, ספינות קרב ומטוסי קרב ישנים. המשחק הופץ לקונסולות הדור הנוכחי ולמחשב האישי ב־3 בנובמבר 2017.
Sledgehammer Games, המפתחת של CoD: WWII, הכריזה על שינויים רבים, כגון מצבי משחק חדשים, כגון מצב "War" שבו שתי קבוצות, קבוצה אחת מגינה (מדינות הציר) וקבוצה אחת פולשת (בעלות הברית), "War" ידמה פלישה של בעלות הברית לשטח כבוש על ידי מדינות הציר (לדוגמה הפלישה לנורמנדי) באמצעות כיבוש מטרות (Objectives), שינוע טנק ובניית גשרים. בנוסף, המפתחת הכריזה שלא יהיו יכולות מיוחדות לבחירה במשחק (Perks), תוספת משמעותית לסדרה, ובנוסף, מצב מרובה־משתתפים יכלול עד 42 שחקנים במקום 12, כפי שהיה נהוג בסדרה.
עוד דבר שיחזור למשחק הוא הזומבים הנאצים (Nazi Zombies) לא ידוע אם יהיה מצב מרובה משתתפים בפונקציה של הזומבים, אך מסתבר שיהיה סיפור (Story Mode) של הזומבים הנאצים כמו שיצא בטריילר. טריילר הנאצים מתחיל בעיירה כל הנראה פולנית שנכבשה בידי הנאצית, המצלמה לאט לאט יורדת למעטה וחושפת ביום עם כתם דם, המצלמה מתקדמת לעבר הכתם ויורדת עוד קומה ושם היא נעצרת, במעבדת מוח נאצית, על פי הקריין מסתבר שמדען לקח את ה־DNA של הפיהרר (אדולף היטלר) ויצר ממנו אדם משובט גנטית אך עקב דיבוק ומגיה שחורה, היטלר (המשובט) הפך לזומבי, ולאט לאט רואים עוד זומבים נאצים (היטלר המשובט כנראה הדביק אותם) וחיילי בנות הברית נלחמים נגדם ולבסוף היטלר הזומבי שלקה בתרדמת אחרי שהתעורר בפעם הראשונה קם מסיבי וחזק יותר ומפחיד יותר.
סדרת המשחקים > Call of Duty: Black Ops 4

במרץ 2018 הועלה טיזר למשחק הבא בסדרת Call of Duty. המשחק יצא ב־12 באוקטובר 2018. המשחק אינו מכיל קמפיין לשחקן יחיד ובמקום זה מצב באטל רויאל שנקרא blackout.
בנוסף חזר מצב הלוחמה בזומבים שמציג קבוצה של דמויות שנלחמות מול גלים של זומבים ומפלצות.
סדרת המשחקים > Call of Duty: Modern Warfare

במאי 2019 הועלה טיזר למשחק הבא בסדרת Call of Duty. המשחק יצא ב-25 באוקטובר 2019. המשחק כולל קמפיין לשחקן יחיד שלא היה במשחק הקודם בסדרה.
המשחק מדבר על ארגון טרור בשם "אל קטאלה" אשר גנב נשק כימי מהרוסים ועל ההתמודדות של הדמויות נגד הרוסים והמחבלים.
משחק זה קיבל ביקורות טובות עקב המנוע הגרפי החדש שהפך את המשחק למציאותי מהרגיל, חידוש בהשוואה לכותרים הקודמים בסדרה.
סדרת המשחקים > Call of Duty: Modern Warfare 2 Campaign Remastered

בחודש מאי 2020 יצאה גרסה מחודשת של הקמפיין לשחקן יחיד של Modern Warfare 2.
הגרסה המחודשת לא כוללת מצב לוחמה ברשת.
סדרת המשחקים > Call of Duty: Black Ops Cold War

זהו הכותר החמישי בסדרת Black Ops והמשחק השבעה-עשר בסדרת המשחקים הכוללת.
המשחק פותח על ידי החברות Treyarch ו-Raven Software, הופץ על ידי Activision ויצא לאור ב-13 בנובמבר 2020.
עלילת המשחק מהווה המשך למשחק הראשון בתת-הסדרה Call of Duty: Black Ops מ-2010.
סדרת המשחקים > Call of Duty: Vanguard

המשחק פותח על ידי Sledgehammer Games, הופץ על ידי Activision ויצא לאור ב-5 בנובמבר 2021
סדרת המשחקים > Call of Duty: Modern Warfare II

ההמשך למשחק המצליח Modern Warfare משנת 2019. יצא ב-28 באוקטובר 2022 ופותח על ידי Infinity Ward.
סדרת המשחקים > Call of Duty: Modern Warfare III

המשך ישיר ל־Call of Duty: Modern Warfare II, יצא ב-10 בנובמבר 2023 ופותח על ידי Sledgehammer Games.
סדרת המשחקים > Call of Duty: Black Ops 2024

לפי שמועות, חברת Treyarch מפתחת עוד משחק בתת-הסדרה Black Ops אשר מבוסס על מלחמת המפרץ.
משחקים אחרים בסדרה > Call of Duty: Mobile

Call of Duty: Mobile (אנ') הוא משחק חינמי של הזיכיון שזמין להורדה בחנויות ה-App Store וה-Google Play. המשחק פותח על ידי טנסנט ויצא ב-1 באוקטובר 2019.
משחקים אחרים בסדרה > Call of Duty: Warzone

משחק מסוג Battle Royale. יצא ב-10 במרץ 2020.
משחקים אחרים בסדרה > Call of Duty: Warzone > Call of Duty: Warzone 2.0

יצא ב-16 בנובמבר 2022. כהתחלה חדשה ל־Warzone, כולל מפה חדשה, כלי נשק חדשים ומכניקות מ-Call of Duty: Modern Warfare II.
משחקים אחרים בסדרה > Call of Duty: Warzone > Call of Duty: Warzone Mobile

גרסת מובייל של Warzone שיצאה למכשירי Android ו-iOS ב-21 במאי 2024.
ראו גם

Electronic Sports League
Battlefield
הערות שוליים

↑  ביקורת למשחק מאתר GamePro, שם זכה לציון 5 מתוך 5
↑  ביקורת למשחק מאתר Game Informer, שם זכה לציון 10 מתוך 10
↑  ביקורת מאתר גיימר הישראלי, שם זכה לציון 90 מתוך 100
↑  אלעד קפלן, גיימר, Modern Warfare 2: שובר שיאים, באתר nana10‏, 13 בנובמבר 2009
↑  Jordan Valinsky,, 'Call of Duty: Mobile' is released, CNN, ‏7 באוקטובר 2019 (באנגלית)
| סדרת משחקי Call of Duty |
| --- | --- | --- |
| משחקים | משחקים |  |
| מלחמת העולם השנייה | Call of Duty • ‏Call of Duty 2 • ‏Call of Duty 3 • ‏Call of Duty: Vanguard |  |
| Modern Warfare | Call of Duty 4: Modern Warfare • ‏Call of Duty: Modern Warfare 3 • Call of Duty: Modern Warfare 2‏ • Call of Duty: Modern Warfare (2019)‎ |  |
| Black Ops | Call of Duty: World at War • ‏Call of Duty: Black Ops • ‏Call of Duty: Black Ops 2 • ‏Call of Duty: Black Ops 3 • ‏ Call of Duty: Black Ops Cold War |  |
| משחקים אחרים | Call of Duty: Ghosts • ‏Call of Duty: Advanced Warfare • Call of Duty: United Offensive ‏ • Call of Duty: Finest Hour ‏ • Call of Duty 2: Big Red One ‏ • Call of Duty: Roads to Victory ‏ • Call of Duty 4: Modern Warfare - Nintendo DS ‏ • Call of Duty: Modern Warfare – Mobilized ‏ • Call of Duty: Modern Warfare 3 downloadable content ‏ • Call of Duty: Modern Warfare 3 – Defiance ‏ • Call of Duty: World at War – Final Fronts ‏ • Call of Duty: World at War - Nintendo DS ‏ • Call of Duty: World at War – Zombies ‏ • Call of Duty: Black Ops – Zombies ‏ • Call of Duty: Black Ops – Declassified |  |
| שונות | שונות |  |
| דמויות | Captain Price |  |
| מדיה | Modern Warfare 2: Ghost ‏ • Find Makarov: Operation Kingfish ‏ • Not Ready to Die ‏ • Carry On |  |
| אחרים | Controversies surrounding Call of Duty: Modern Warfare 2 ‏ • Call of Duty: Elite ‏ • Call of Duty: Experience 2011 • Press F to pay respects |  |
| אולפני פיתוח | Activision ‏ • Amaze Entertainment ‏ • Aspyr ‏ • Exakt Entertainment ‏ • Gray Matter Interactive ‏ • Ideaworks Game Studio ‏ • Infinity Ward ‏ • n-Space ‏ • נוקיה ‏ • nStigate Games ‏ • Raven Software ‏ • Rebellion Developments ‏ • Sledgehammer Games ‏ • Spark Unlimited ‏ • Treyarch |  |
קטגוריה:Call of Duty
| --- | --- |
בקרת זהויות :  NLI: 987012575052405171  BnF: cb16561169k (data)  LCCN: sh2017004569  MusicBrainz: 3e56c3cd-c48a-466a-b59c-341bec836209
אלכסיי מורוזוב (כדורגלן, 1966)

אלכסיי סלאבייביץ' מורוזוב (ברוסית: Алексе́й Сла́виевич Моро́зов; נולד ב-3 בינואר 1966, אובנינסק, מחוז קלוגה, רוסיה הסובייטית, ברית המועצות) הוא כדורגלן סובייטי-רוסי, המשחק כמגן וקשר.
ביוגרפיה

אלכסיי הוא תלמיד בית הספר לכדורגל של אובנינסק. מאמנו הראשון היה יורי אלכסייביץ' שובאנוב (שייסד את בית הספר לכדורגל של אובנינסק).
הוא התחיל את הקריירה המקצוענית שלו בקבוצת המילואים של מועדון דינמו מוסקבה, דינמו-2 מוסקבה.
הוא שיחק במדי המועדון הבכיר של וורונז' פאקל ובמועדון טקסטילשצ'יק קמישין, המועדון מראמנסקויה "סאטורן", ובמועדון לוקומוטיב (מהעיר ניז'ני נובגורוד).
בכל הקבוצות שיחק עם אחיו התאום אולג מורוזוב. בוורונז ' שיחקו שתיהם בעמדות של קשרים קיצוניים - אלכסיי משמאל, אולג מימין. לאחר מכן, שניהם שיחקו באגף הימני של ההגנה. הוא היה השחקן הראשון באליפות רוסיה בכדורגל להופיע ב-50 משחקים.
מאז 2002 הוא מאמן בבית הספר לספורט לילדים ונוער במועדון קוונט אובנינסק. בשנת 2009 ומאז 2012 היה המאמן הראשי של מועדון ילדותו קוונט אובנינסק, כשזו השתתפה באליפות החובבנית של רוסיה (ליגה III).
ביוגרפיה > משפחתו

אביו - סלאביי אלכסייביץ' מורוזוב (יליד 1939), פיזיקאי סובייטי-רוסי. דוקטור למדעים טכניים, ראש מחלקה במכון לפיזיקה והנדסת כוח, פרופסור מכון אובנינסק לאנרגיה אטומית.
אח תאום - אולג סלאבייביץ' מורוזוב (יליד 1966), כדורגלן סובייטי-רוסי, מאמן.
הערות שוליים

1 2  Дюбо Д. Алексей Морозов: 50! // Спорт-экспресс. — 1993. — № 173 (4 августа). — с. 2.
קייל אנדרסון

| --- | --- |

אנדרסון בשנת 2021
 לידה:  20 בספטמבר 1993 (בן 31) ניו יורק, מדינת ניו יורק, ארצות הברית
 שם מלא:  קייל פורמן אנדרסון
 עמדה:  סמול פורוורד, פאוור פורוורד
 גובה:  2.06 מטרים
 מספר:  1
 מכללה:  UCLA
 דראפט:  בחירה מספר 30, 2014 סן אנטוניו ספרס
 קבוצות כשחקן
 2014–2018 2018–2022   2022–2024   2024-2025   2025-:  סן אנטוניו ספרס ממפיס גריזליס   מינסוטה טימברוולבס   גולדן סטייט ווריורס   מיאמי היט
קייל פורמן אנדרסון (באנגלית: Kyle Forman Anderson; נולד ב-20 בספטמבר 1993) הידוע גם כ-קייל לי כחלק מאזרחותו הסינית (בסינית פשוטה: 李凯尔) הוא כדורסלן אמריקאי-סיני המשחק בקבוצת מיאמי היט מליגת ה-NBA ובנבחרת סין, בעמדות הסמול פורוורד והפאוור פורוורד.
קריירת תיכונים

אנדרסון נולד בעיר ניו יורק, וגדל בצפון מדינת ניו ג'רזי. בשנים 2010–2012 למד ב"תיכון סנט אנתוני" אשר בג'רזי סיטי, ושיחק בקבוצת הכדורסל שלה תחת המאמן חבר היכל התהילה של הכדורסל בוב הרלי. בשתי עונותיו בסנט אנתוני רשמה הקבוצה מאזן ניצחונות מושלם 65–0, וזכתה פעמיים באליפות התיכונים של ניו ג'רזי. בקיץ 2012 נבחר להשתתף הן במשחק מקדונלד'ס אול-אמריקן והן בנייקי הופ סאמיט.
קריירת מכללות

בשנת 2012 החל אנדרסון ללמוד באוניברסיטת קליפורניה בלוס אנג'לס ("UCLA"), ובעונתו הראשונה בקבוצת הכדורסל שלה רשם ממוצעים של 9.7 נקודות, 8.6 ריבאונדים ו-3.5 אסיסטים למשחק כפאוור פורוורד הפותח. בעונת 2013/2014, מאמן הקבוצה הנכנס סטיב אלפורד הציב את אנדרסון בעמדת הרכז, ממנה מסר 6.5 אסיסטים בממוצע למשחק – הנתון הגבוה ביותר במחוז ה-Pac 12, והשישי בליגת המכללות כולה. כמו כן קלע אנדרסון 14.9 נקודות למשחק, וסיים את העונה במקום השלישי במחוז בממוצעי ריבאונדים (8.7) וחטיפות (1.8) למשחק. במשחק מול אוניברסיטת המדינה של מורהד ב-22 בנובמבר 2013 קלע אנדרסון 13 נקודות, הוריד 12 ריבאונדים ומסר 11 אסיסטים, ובכך רשם את הטריפל דאבל הראשון של שחקן UCLA מזה 18 שנים. באותה עונה העפילה UCLA לשלב שמינית גמר טורניר אליפות המכללות ("Sweet Sixteen") לראשונה מזה 6 עונות, אך הפסידה בו מול אוניברסיטת פלורידה, אותה הוביל סקוטי וילבקין, בתוצאה 68–79.
קריירה מקצועית > סן אנטוניו ספרס

בדראפט ה-NBA‏ 2014 נלקח אנדרסון בבחירה ה-30 על ידי סן אנטוניו ספרס, אלופת העונה הקודמת. לאורך מרבית עונת הרוקי שלו שיחק עבור קבוצת הבת של סן אנטוניו בליגת הפיתוח – אוסטין ספרס – וב-26 משחקים במדיה רשם ממוצעים של 21.3 נקודות, 8.7 ריבאונדים ו-4.8 אסיסטים למשחק. לקראת עונתו השנייה השתתף עם הספרס בליגת הקיץ של ה-NBA, וזכה בפרס ה-MVP של הטורניר, בו קלע 21.0 נקודות בממוצע למשחק. בשתי העונות הבאות מיצב את מעמדו כשחקן רוטציה קבוע, כשהשתתף ב-150 מתוך 164 משחקי קבוצתו, וזכה לכ-15 דקות בממוצע למשחק.
בעונת 2017/2018, בהיעדרו של קוואי לנארד הפצוע, שימש אנדרסון כסמול פורוורד הפותח של הספרס וקבע שיאי קריירה בממוצעי נקודות (7.9), ריבאונדים (5.4), אסיסטים (2.7) וחטיפות (1.6) למשחק.
קריירה מקצועית > ממפיס גריזליס

ביולי 2018, לאחר 4 עונות בסן אנטוניו, חתם אנדרסון על חוזה ל-4 עונות בממפיס גריזליס, עבור כ-37 מיליון דולר. בעונתו הראשונה בממפיס השתתף ב-43 משחקים בלבד, בשל פציעות בקרסולו ובכתפו הימנית.
קריירה מקצועית > מינסוטה טימברוולבס

ב-8 ביולי 2022 חתם אנדרסון במינסוטה טימברוולבס. בעונת 2023 אנדרסון קלע בממוצע 9.4 נקודות, חילץ 5.3 ריבאונדים, וחילק 4.9 אססיסטים למשחק.
קריירה מקצועית > גולדן סטייט וורייורס

בשישה ביולי 2024 הועבר אנדרסון בטרייד לגולדן סטייט. הטרייד שכלל שש קבוצות והיה הראשון ב-NBA הכולל שש קבוצות.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | סן אנטוניו | 33 | 8 | 10.8 | 0.348 | 0.273 | 0.643 | 2.2 | 0.8 | 0.5 | 0.2 | 2.2 |
| 2015/2016 | סן אנטוניו | 78 | 11 | 16.0 | 0.468 | 0.324 | 0.747 | 3.1 | 1.6 | 0.8 | 0.4 | 4.5 |
| 2016/2017 | סן אנטוניו | 72 | 14 | 14.2 | 0.445 | 0.375 | 0.789 | 2.9 | 1.3 | 0.7 | 0.4 | 3.4 |
| 2017/2018 | סן אנטוניו | 74 | 67 | 26.7 | 0.527 | 0.333 | 0.712 | 5.4 | 2.7 | 1.6 | 0.8 | 7.9 |
| 2018/2019 | ממפיס | 43 | 40 | 29.8 | 0.543 | 0.265 | 0.578 | 5.8 | 3.0 | 1.3 | 0.9 | 8.0 |
| 2019/2020 | ממפיס | 67 | 28 | 19.9 | 0.474 | 0.282 | 0.667 | 4.3 | 2.4 | 0.8 | 0.6 | 5.8 |
| 2020/2021 | ממפיס | 69 | 69 | 27.3 | 0.468 | 0.360 | 0.783 | 5.7 | 3.6 | 1.2 | 0.8 | 12.4 |
| 2021/2022 | ממפיס | 69 | 11 | 21.5 | 0.446 | 0.330 | 0.638 | 5.3 | 2.7 | 1.1 | 0.7 | 7.6 |
| 2022/2023 | מינסוטה | 69 | 46 | 28.4 | 0.509 | 0.410 | 0.735 | 5.3 | 4.9 | 1.1 | 0.9 | 9.4 |
| קריירה |  | 574 | 294 | 21.8 | 0.481 | 0.345 | 0.715 | 4.5 | 2.6 | 1.0 | 0.6 | 7.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | סן אנטוניו | 10 | 0 | 12.9 | 0.320 | 0.333 | 0.857 | 2.4 | 0.7 | 0.6 | 0.3 | 2.3 |
| 2016/2017 | סן אנטוניו | 15 | 1 | 13.0 | 0.563 | 0.300 | 0.727 | 3.1 | 1.7 | 0.7 | 0.1 | 5.5 |
| 2017/2018 | סן אנטוניו | 5 | 1 | 14.6 | 0.600 | 0.000 | 0.750 | 2.6 | 0.6 | 1.2 | 0.2 | 5.4 |
| 2020/2021 | ממפיס | 5 | 5 | 28.4 | 0.429 | 0.250 | 0.750 | 5.0 | 3.2 | 2.8 | 0.0 | 8.4 |
| 2021/2022 | ממפיס | 12 | 1 | 18.4 | 0.569 | 0.250 | 0.611 | 4.3 | 1.8 | 0.9 | 0.6 | 6.0 |
| 2022/2023 | מינסוטה | 4 | 0 | 26.0 | 0.500 | 0.333 | 1.000 | 4.0 | 4.5 | 1.8 | 0.5 | 8.5 |
| קריירה |  | 51 | 8 | 16.9 | 0.509 | 0.255 | 0.717 | 3.5 | 1.8 | 1.1 | 0.3 | 5.5 |
הערות שוליים

↑  Wolves' Anderson to play for China at World Cup, ESPN.com, ‏2023-07-24 (באנגלית)
↑  ביוגרפיה, באתר קבוצת UCLA
↑  סטטיסטיקות משחק מקדונלד'ס אול-אמריקן 2012, באתר realgm.com
↑  סטטיסטיקות משחק נייקי הופ סאמיט 2012, באתר realgm.com
↑  סטטיסטיקות המכללות של אנדרסון, באתר sports-reference.com
↑  אנדרסון רושם טריפל דאבל בניצחון UCLA, באתר nbcsports.com,‏ 23 בנובמבר 2013
↑  סטטיסטיקות המשחק בין UCLA לפלורידה, באתר sports-reference.com
↑  רשימת הנבחרים בדראפט 2014, באתר basketball-reference.com
↑  הסטטיסטיקות של אנדרסון בליגת הפיתוח, באתר basketball-reference.com
↑  אנדרסון זוכה בתואר ה-MVP של ליגת הקיץ, באתר ספורטס אילוסטרייטד, 19 ביולי 2015
↑  אנדרסון מסכם על חוזה בממפיס, באתר ESPN, 7 ביולי 2018
↑  עדכון מצב הפציעה של אנדרסון, באתר הגריזליס, 10 באפריל 2019
יצחק אקשוטי

| --- | --- |
 מדינה:  טורקיה
 פטירה:  י"ח אייר, ה'תרכ"ב
 רבותיו:  אליהו עניו
 חיבוריו:  בני ישחק
 אב:  חיים
 
חכם יצחק אקשוטי (נפטר י"ח אייר, ה'תרכ"ב) היה מחכמי קושטא.
תולדות חייו

חכם יצחק אקשוטי נולד לאביו חיים בעיר קושטא בטורקיה.
למד תורה בקושטא אצל חכמי העיר ואצל החכם אליהו עניו. בהמשך הוא נשא לאישה את ביתו של רבו, אך לא נולדו להם ילדים.
בשנת ה'תקצ"ז (1837) החל לשמש רב ודיין בפרבר העיר קושטא, פירי פאשא, שם כיהן במשך 25 שנה. בבית דינו שימשו כדיינים גם החכם יוסף אלפאנדרי וחכם יעקב הלוי.
חכם יצחק אקשוטי נפטר ביום י"ח באייר, ל"ג בעומר, בשנת ה'תרכ"ב (1862).
תורתו

ספרו בני ישחק - המכיל שו"ת ודרשות, יצא לאור בשנת ה'תרמ"ד (1884) בידי אחיו חכם שבתי אקשוטי בירושלים.
הערות שוליים

↑  הקדמת ספרו.
↑  דף השער של הספר במהדורה הראשונה באתר בית המכירות 'קדם'.
| --- | --- |
בקרת זהויות :  NLI: 987007527274705171 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
נחל חמדל

נחל חמדל
נחל חמדל
נַחַל חַמְדָּל הוא נחל אכזב באורך כ-6 ק"מ, בצפון מערב רמת הגולן, דרומית ליישוב גונן. הנחל זורם בסופו לירדן דרך תעלת ניקוז.
הנחל הוא חלק משמורת טבע "שמורת נחל חמדל". סמוך לנחל נמצא המעיין "עין גונן".  בנחל צומח השיח מלוח קיפח. בחלק התחתון יש קניון קטן בין אבני בזלת עם מפלים קטנים.
באביב יש בצִדי הנחל פריחה. במצוקי הנחל מקננים עופות דורסים רבים.
לקריאה נוספת

מסלולים, להתאהב בארץ מחדש- צפון בערך נחל חמדל.
אלה אייר

| --- | --- |

אייר, 2016
 לידה:  1 באפריל 1994 (בת 30) לונדון, הממלכה המאוחדת 
 שם לידה:  אלה מקמהון
 שם במה:  Ella Eyre 
 מוקד פעילות:  הממלכה המאוחדת הממלכה המאוחדת
 תקופת הפעילות:  מ-2012
 מקום לימודים:  מילפילד, מכללת בריט לאמנויות הבמה 
 סוגה:  מוזיקת פופ 
 שפה מועדפת:  אנגלית 
 חברת תקליטים:  וירג'ין EMI רקורדס 
 שיתופי פעולה בולטים:  סיגלה, אדם פאלין, בנקס & רנקס, בקי היל,‏ DJ Fresh, פרנץ' מונטנה, מייגן טריינור, רודימנטאל, סארז
 פרסים והוקרה:  פרסי מובו 
 www.ellaeyre.com
 פרופיל ב-IMDb
 
אלה מקמהן (באנגלית: Ella McMahon; נולדה ב-1 באפריל 1994), המוכרת בשם הבמה אלה אייר (Ella Eyre), היא זמרת-יוצרת בריטית.
ביוגרפיה

היא נולדה בלונדון, אנגליה שבממלכה המאוחדת, לאב אפרו-ג'מייקני ולאם מלטזית. אייר התאמנה כשחיינית תחרותית לפני שהחלה לשיר במקצועיות.
אייר למדה בבית הספר מילפילד בסומרסט ובבית הספר BRIT לאמנויות הבמה והטכנולוגיה, שם למדה תיאטרון מוזיקלי. התגלתה על ידי הנהלתה באמצעות מאמן ווקאלי בשנת 2011, מקמהון התלהב מכתיבת שיריה. היא חתמה בחברת התקליטים Warner/Chappell Music, ביולי 2012 לאחר מכן היא הוחתמה בחברת התקליטים וירג'ין EMI.
קריירה מוזיקלית > 2012–2016: פריצה ואלבום בכורה Feline

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-2014, הייתה אחת מהכותבים של השיר "Changing" של סיגמא ופאלומה פיית'.
קריירה מוזיקלית > 2017–הווה: אלבום האולפן השני

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-9 ביוני 2017, הוציאה יחד עם ה-DJ הבריטי סיגלה את הסינגל "Came Here for Love".
ב-11 באוגוסט 2017, היא הוציאה, בשיתוף פעולה עם המפיק המוזיקלי האמריקאי, טיי דולה סיין, את הסינגל "Ego".
ב-16 במרץ 2018, הוציאה, בשיתוף פעולה עם בנקס & רנקס ויאנג ביין (אנ'), את הסינגל "Answerphone".
ב-7 בספטמבר 2018, היא הוציאה בשיתוף פעולה עם סיגלה, מייגן טריינור ופרנץ' מונטנה, את הסינגל "Just Got Paid".
דיסקוגרפיה > אלבומי אולפן

2015: Feline
דיסקוגרפיה > מיני-אלבומים

2013: Deeper
2015: Ella Eyre
2020: Quarter Life Crisis
הופעות > סיבובי הופעות

2014–2015: Feline Tour
2020: 2020 UK Tour